KOMISSION ASETUS (EU) 2021/590,

annettu 12 päivänä huhtikuuta 2021,

Euroopan parlamentin ja neuvoston asetuksen (EY) N:o 396/2005 liitteiden II ja IV muuttamisesta siltä osin kuin on kyse aklonifeenin, boskalidin, lehmänmaidon, etofenproksin, ferripyrofosfaatin, L-kysteiinin, lambda-syhalotriinin, maleiinihydratsidin, mefentriflukonatsolin, natrium-5-nitroguaiakolaatin, natrium-o-nitrofenolaatin, natrium-p-nitrofenolaatin ja triklopyyrin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan ja 14 artiklan 1 kohdan a alakohdan,

sekä katsoo seuraavaa:

(1) Aklonifeenin, boskalidin, etofenproksin, lambda-syhalotriinin, maleiinihydratsidin, mefentriflukonatsolin, natrium-5-nitroguaiakolaatin, natrium-o-nitrofenolaatin, natrium-p-nitrofenolaatin ja triklopyyrin jäämien enimmäismäärät vahvistettiin asetuksen (EY) N:o 396/2005 liitteessä II. Ferripyrofosfaatille, L-kysteiinille ja lehmänmaidolle ei ole vahvistettu erityisiä jäämien enimmäismääriä eikä aineita ole sisällytetty kyseisen asetuksen liitteeseen IV, joten niihin sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) Tehoainetta aklonifeeni sisältävän kasvinsuojeluaineen käyttöä paprikoihin, yrttiuutejuomiin ja mausteisiin koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Boskalidin osalta tällainen hakemus tehtiin sen käytöstä granaattiomenoihin, hunajaan ja muihin mehiläistuotteisiin ottaen huomioon sen käytön rapsinsiementen pinnalla. Etofenproksin osalta tällainen hakemus tehtiin sen käytöstä luumuihin. Lambda-syhalotriinin osalta tällainen hakemus tehtiin sen käytöstä mausteena käytettyihin siemeniin ja mausteena käytettyihin hedelmiin. Maleiinihydratsidin osalta tällainen hakemus tehtiin sen käytöstä salaattisikuriin. Mefentriflukonatsolin osalta tällainen hakemus tehtiin sen käytöstä siemenhedelmiin, aprikooseihin, kirsikoihin, persikoihin, luumuihin, viinirypäleisiin, perunoihin, sokerimaisseihin, maissiin, auringonkukansiemeniin, rapsinsiemeniin ja sokerijuurikkaisiin. Natrium-5-nitroguaiakolaatin, natrium-o-nitrofenolaatin ja natrium-p-nitrofenolaatin osalta tällainen hakemus tehtiin niiden käytöstä viinirypäleisiin, mansikoihin, vadelmiin, herukoihin, maissiin, riisiin, vehnään ja humalaan. Triklopyyrin osalta tällainen hakemus tehtiin sen käytöstä kiiveihin.

(4) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(5) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot hakijoille, komissiolle ja jäsenvaltioille sekä julkisti ne.

(6) Elintarviketurvallisuusviranomainen päätteli kaikkien hakemusten osalta, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Kaikkien näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti tai akuutin altistumisen viiteannos olisivat vaarassa ylittyä.

(7) Aklonifeenin osalta hakija toimitti myös tietoja, jotka eivät olleet saatavilla asetuksen (EY) N:o 396/2005 12 artiklan mukaisesti tehdyn tarkastelun aikana. Nämä tiedot koskevat jäämäkokeita ja analyysimenetelmiä.

(8) Natrium-5-nitroguaiakolaatin, natrium-o-nitrofenolaatin ja natrium-p-nitrofenolaatin osalta hakija toimitti tällaisia tietoja myös analyysimenetelmistä.

(9) Boskalidin osalta hakija asetti 2-kloori-N-(4′ -kloori-5-hydroksibifen-2-yyli)nikotiiniamidin vertailustandardin kaupallisesti saataville.

(10) Maleiinihydratsidin osalta elintarviketurvallisuusviranomainen tutki hakemuksen jäämien enimmäismäärän vahvistamiseksi porkkanoille tehoainetta sisältävien torjunta-aineiden riskinarviointia koskevaa vertaisarviointia käsittelevän päätelmän (3) yhteydessä. Jäämien enimmäismäärien ekstrapoloinnista annettujen unionin voimassa olevien ohjeiden mukaisesti on aiheellista vahvistaa porkkanoita koskeva jäämien enimmäismäärä myös juurisikurille.

(11) Mefentriflukonatsolin osalta elintarviketurvallisuusviranomainen suositteli nostamaan jäämien enimmäismääriä sikojen maksan, nautojen munuaisten sekä nautojen, lampaiden ja vuohien maidon osalta ottaen huomioon kyseisen aineen käytön rehussa.

(12) Tehoaineen ferripyrofosfaatti hyväksymisen yhteydessä jäämän enimmäismäärää koskeva hakemus sisällytettiin asiakirja-aineiston tiivistelmään Euroopan parlamentin ja neuvoston asetuksen (EY) N:o 1107/2009 (4) 8 artiklan 1 kohdan g alakohdan mukaisesti. Asianomainen jäsenvaltio arvioi hakemuksen kyseisen asetuksen 11 artiklan 2 kohdan mukaisesti. Elintarviketurvallisuusviranomainen tutki hakemuksen ja esitti tehoainetta sisältävien torjunta-aineiden riskinarviointia koskevaa vertaisarviointia käsittelevän päätelmänsä, jossa se totesi, että ferripyrofosfaatin sisällyttäminen asetuksen (EY) N:o 396/2005 (5) liitteeseen IV on aiheellista.

(13) L-kysteiini ja lehmänmaito hyväksyttiin perusaineina komission täytäntöönpanoasetuksella (EU) 2020/642 (6) ja komission täytäntöönpanoasetuksella (EU) 2020/1004 (7). Kyseisten tehoaineiden käyttöedellytysten ei odoteta johtavan sellaiseen jäämien esiintymiseen elintarvike- tai rehutuotteissa, josta voi aiheutua riski kuluttajalle. Tämän vuoksi on aiheellista sisällyttää kyseiset aineet asetuksen (EY) N:o 396/2005 liitteeseen IV.

(14) Elintarviketurvallisuusviranomaisen perusteltujen lausuntojen ja päätelmien perusteella ja tarkasteltavana olevan asian kannalta merkitykselliset tekijät huomioon ottaen vastaavat muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.

(15) Sen vuoksi asetusta (EY) N:o 396/2005 olisi muutettava.

(16) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan asetuksen (EY) N:o 396/2005 liitteet II ja IV tämän asetuksen liitteen mukaisesti.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä huhtikuuta 2021. Komission puolesta Puheenjohtaja Ursula VON DER LEYEN

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkossa: http://www.efsa.europa.eu:

Reasoned opinion on the evaluation of confirmatory data following the Article 12 MRL review for aclonifen. EFSA Journal 2020; 18(5):6102.

Reasoned opinion on the modification of the existing maximum residue level for boscalid in honey. EFSA Journal 2019; 17(11):5897.

Reasoned opinion on the modification of the existing maximum residue level for boscalid in pomegranates. EFSA Journal 2020; 18(9):6236.

Reasoned opinion on the modification of the existing maximum residue level for etofenprox in plums. EFSA Journal 2020; 18(7):6192.

Reasoned opinion on the modification of the existing maximum residue levels for lambda-cyhalothrin in seed and fruit spices. EFSA Journal 2020; 18(6):6110.

Reasoned opinion on the modification of the existing maximum residue levels for mefentrifluconazole in various crops. EFSA Journal 2020; 18(7):6193.

Reasoned opinion on the evaluation of confirmatory data following the Article 12 MRL review for sodium 5-nitroguaiacolate, sodium o-nitrophenolate and sodium p-nitrophenolate (sodium nitrocompounds). EFSA Journal 2020; 18(3):6060.

Reasoned opinion on the modification of the existing maximum residue level for triclopyr in kiwi. EFSA Journal 2020; 18(7):6191.

(3) Conclusion on the peer review of the pesticide risk assessment of the active substance maleic hydrazide. EFSA Journal 2016; 14(6):4492.

(4) Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

(5) Conclusion on the peer review of the pesticide risk assessment of the active substance ferric pyrophosphate. EFSA Journal 2020; 18(1):5986.

(6) Komission täytäntöönpanoasetus (EU) 2020/642, annettu 12 päivänä toukokuuta 2020, perusaineen L-kysteiini hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 150, 13.5.2020, s. 134).

(7) Komission täytäntöönpanoasetus (EU) 2020/1004, annettu 9 päivänä heinäkuuta 2020, perusaineen lehmänmaito hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 221, 10.7.2020, s. 133).